**Интеллектуалды ойын " Ұшқыр ой мен шешен тіл"**

**Сабақтың тақырыбы**: Ұшқыр ой мен шешен тіл

Мақсаты:
1. Оқушылардың білімдерін жинақтап, тереңдету.
2. Оқушылардың қызығушылықтарын арттыру, шапшаңдыққа баулу, белсенділіктерін арттыру.
3. Топпен жұмыс істей отырып, өзгенің пікірін құрметтеуге, ұйымшылдыққа баулу.
Көрнекілік: жұмбақтар, өлең жолдары, үзінділер, презентация.
Түрі: интеллектуалды ойын-сайыс

Ойын барысы:
І. Ұйымдастыру.
Ойынның тақырыбы мен мақсатымен (слайд) таныстыру.
Бәйгеге түсіп жарыспай
Жүйріктің бағы жанар ма?
Білім мен өнер жарысып,
Тәрбие, тәлім табар мән.
Бұл бәйге ойдың бәйгесі
Кім жүйрік ойға, сол алда,-дегендей, бүгінгі интеллектуалды ойынымыз сайыс түрінде өтеді. Осы уақытқа дейін алған білімдеріңді көрсетіп, ортаға салыңдар.
Ойынға 2 топ қатысады. Ойын V айналымнан тұрады.

Ойын ережесімен таныстыру.
Ойынды бастамас бұрын әр топ өзін, ұранымен таныстырады.

І-топ. Топтың аты – «Сұңқар»
Ұранымыз: Білім алып бүгін алтын ұяда,
Ертең әлі шарықтаймыз қияда.

ІІ-топ. Топтың аты – «Болашақ»
Ұранымыз: Болашақтың ұл-қызымыз
Көркейтеміз елді біз.

Енді ойынымыздың І айналымын бастаймыз.

**І -айналым «Ұшқыр ой»**Әр топқа қазақ тілі пәнінен сұрақтар қойылады. Тез, жылдам, нақты жауап беру керек. Әр топта 6 оқушы 1 сұраққа жауап береді.

«Сұңқар» тобына:
1. Дауысты дыбыстар жақтың қатысына қарай нешеге бөлінеді? Қалай аталады (ашық, қысаң)

 2. Үстеудің сұрақтары? (қашан? қайда? қайдан? қалай? қайтіп? қалайша? кімше?)
3. Сын есімнің сұрақтары? (қандай? қай?)
4. «Бесінші» сөзі сан есімнің қандай түрі? (Реттік сан есім)
5. Есімшенің жұрнақтары.(-ған, -ген, -қан, -кен, -ар, -ер, -р, -мақ, -мек, -пақ, -пек, -бақ, -бек) 6. Құрмалас сөйлемнің түрлері? (сабақтас, салалас, аралас құрмалас сөйлемдер)

«Болашақ» тобына:
1. Дауыссыз дыбыстар нешеге бөлінеді? (3: қатаң, ұяң, үнді)
2. Сөз бен сөзді байланыстыратын қосымша қалай аталады? (жалғау)
3. Көсемшенің жұрнақтары (-а, -е, -й, -ып, -іп, -п, -ғалы, -гелі, -қалы, -келі) 4. Болымсыздық есімдігіне жататын сөздер? (ештеңе, ештеме, ешкім, ешбір, ешқашан,ешқайда,ешқайсысы, дәнеңе, дәнеме)
5. Сан есімнің сұрақтары. (қанша? неше? нешінші?)
6. Салалас құрмалас сөйлемнің түрлері? (ыңғайлас, себеп-салдар, қарсылықты, түсіндірмелі, талғаулы, кезектес)

**ІІ айналым «Құпия сандық»**Бұл айналымда жұмбақ жасырамын, сіздер жұмбақтың шешуін 2 тілде (қазақша, орысша) айтуларың керек. Әр топ кезекпен 1 жұмбақты оқып, шешуін айтады.
(Слайдпен көрсету, оқушыларға оқыту)

1-топ: Бір нәрсе бетінде жоқ ой менен қыр,

Өзінің кіндігінен айналып жүр.

Өзіне назар салып қарасаңыз,

Келбеті жер жүзінің көрініп тұр.

 (Глобус)

2-топ: Жер көрдім қаласы бар,

Үйлері жоқ мекендейтін.

Көп көрдім, өзен көрдім,

Сулары жоқ тереңдейтін.

 (Карта)

3-топ: Ауыр-ақ,бірақ түсер салмағы жоқ,

Артқанның арып кейін қалғаны жоқ.

Арқалап бірін қоймай көтергеннің

Аяғы ешуақытта талғаны жоқ.

 (Білім)

4. Сөздi құрап, доп тiземiн,
Қоя салсаң бiр тары,
Жаңалықты жеткiземiн.

 (Хабарлы сөйлем)

5. Ойды аяқтап орақ тұрады,
Жауап сөз қалап тұрады.

 (Сұраулы сөйлем)

6. Ұранды, шаттықты,
Өкiнiш, аптықты,
Бiлдiрiп ойын талайдың,
Шарға ине қадаймын.

 (Лептi сөйлем)

**ІІІ айналым «Ойлан, тап»**Бұл кезеңде ұлы ақын-жазушыларымыздың шығармаларынан үзінділер беріледі. Әр топқа 2 шығармадан үзінді (өлең, әңгіме) беріледі. Үзіндіні оқып, шығарманың атын және авторын табу. (Әр топқа тапсырманы беремін, дайындалуға уақыт беріледі)

1. Ашуланба, ей, патшам, айтайын дат:

Алтын қақпа бермедi сiзге рұқсат.

Сый сұрадың, бергенi — бiр қу сүйек,

Мұны көрiп, алыңыз сiз де ғибрат!

( «Ескендір» поэмасы. А. Құнанбаев)

2. Сонымен қатар қате сөзді табамыз. Ол бұдан он үш жыл бұрынғы әкесі Артықбай батырдың үйінде Есеней намаз оқып отырғанда еркелеп мойнына асылып, «Мен түйеге мініп кеттім! Әке, сен үйде қалдың!» деп маза бермейтін қара қыз. Бүгінде аңшы, құсбегі, жылқышы болып ат құлағында ойнап өскен батыр қыз. Есеней өзінен қырық жас кіші қара торы өткір қыз Ақбілекке ғашық болады, Ақбілекті екінші әйелдікке алады.

( «Ұлпан» романы. Ғ. Мүсірепов)

1. Сызат та жоқ бетінде, сызық та жоқ,
Айдынына аққуы қонбаған ба?!
Қызғыштары қиқулап, қорғағанда,
Сорлағанға ұқсайды, сорлағанға,

 («Аққулар ұйықтағанда». М. Мақатаев)

2.

Білген сайын келеді біле бергім,
Біле беру емес пе тілегі елдің.
Белден ассаң, алдыңда бел көрінсе,
Қызыққаннан келмей ме жүре бергің.
Сондықтан да келеді біле бергім
Білімдіні сүйерін білім елдің,- дей отырып,

**IV айналымды бастаймыз**«Айшықты сөздер»
Бұл айналымда бірнеше тұрақты сөз тіркестері беріледі. Бұл сөздермен біз ана тілі пәнінен шығармаларды оқығанда танысқанбыз. Әр топқа 3 сөз тіркесі беріледі. Ойланып, мағынасын айтуларың керек. (Слайдпен көрсетіп, оқытып, жауабын тыңдау)

1.Төбесі көкке жетті (қуанды)
2. Ине шаншар жер жоқ (бос жер жоқ)
3. Қой аузынан шөп алмас (жуас)

1. Қабағынан қар жауды (ашуланды)
2. Бетінен оты шықты (ұялу)
3. Ит өлген жер (алыс)

1. Төбе шашы тік тұрды (қорықты)
2. Көзді ашып-жұмғанша (тез, лезде)
3. Таяқ сілтем жер (жақын)

Ойынымыздың соңғы айналымы «Талапкер» деп аталады. Сендерге өлең жолдары беріледі. Көп нүктенің орнына сөздер қойып, өлең құрастыруларың керек.

1. ... өріп тараған,
... қараған.
Құрт пен майын жинаған,
... сыйлаған.

2. ... қошақан ,
... қалмайды.
Сүп-сүйкімді момақан,
... аумайды.

3. ... бала әрқашан,
Қуантады ... .
Құлыным деп анасы,
... баласын.

Әр топтың құрастырған өлеңдерін оқытқызу.
Ән. «Ертегілер»
Қорытынды: Сонымен біздің ойынымыз да өз шегіне жетті.

Марапаттау.
Бүгінгі сайысқа өте жақсы қатысқандарың үшін сендерге, қонақтарға көп рахмет айтамыз. Осымен ойын аяқталды.